এবার নেটফ্লিক্সে ইমরানকে টক্কর দেবে নীলাঞ্জন?

ওয়েব ডেস্ক: নেটফ্লিক্সে (Netflix) নানান স্বাদের সিরিজের মধ্যে থ্রিলার ঘরানার চাহিদা তুঙ্গে। রহস্যে মোড়া একাধিক টুইস্ট ও চমকে ভরপুর স্টোরি লাইনের এপিসোডে এবার কি হবে তা জানতে আগ্রহী দর্শকমহল। এমতাবস্থায় এবার পরিচালক নীরজ পাণ্ডের (Neeraj Pandey) সঙ্গে এবার হাত মেলালেন ইমরান হাশমি (Imran Hashmi)। নীরজের আসন্ন সিরিজের মুখ্য ভূমিকায় দেখা যেতে পারে অভিনেতাকে।

সূত্রের খবর, সিরিজে থাকবে ভরপুর উত্তেজনা। নাম ‘তাসকারি’। ওটিটি প্ল্যাটফর্ম ‘নেটফ্লিক্স’-এ মুক্তি পাবে এই সিরিজ। সারা বিশ্বের গুপ্তচরদের নানা গল্প নিয়ে তৈরি হচ্ছে এই সিরিজটি। দেশ বিদেশের নানান প্রান্তে হবে এদিনের শুটিং। এই সিরিজে আমার রয়েছে টলিউড যোগ। সিরিজের এক গুরুত্বপূর্ণ চরিত্রে দেখা যাবে, টলিপাড়ার পরিচিত অভিনেতা নীলাঞ্জন দত্তকে।

আরও পড়ুন: স্বস্তিকা কী প্রেম চান? নতুন বছরে বিশেষ বার্তা অভিনেত্রীর

ইতিপূর্বে ‘খাকি: দ্য বেঙ্গল চ্যাপ্টার’-এ নীরোজের সঙ্গে কাজ করেছেন নীলাঞ্জন। টলিউডের একাধিক তারকার সঙ্গে তিনিও ছিলেন এক গুরুত্বপূর্ণ চরিত্রে। ফের একবার নীরজের সঙ্গে কাজ করার জন্য মুম্বই পাড়ি দিয়েছেন নীলাঞ্জন। গল্পে ইমরান হাশমির সঙ্গে তাঁর চরিত্রের কোনও যোগসূত্র এখনও খবর মেলেনি।